**SWYDD: 2 x Gweithwyr Prosiect (17.5 awr yr un)**

**CONTRACT:** Cyfnod penodol o bum mlynedd

**CYFLOG:** £20,020 pro rata

**LLEOLIAD:** Un swydd wedi’i lleoli yn ne Cymru (gweithio gartref)

Un swydd wedi’i lleoli yng ngogledd Cymru (gweithio gartref)

**YN ATEBOL I:**  Pennaeth Gweithrediadau

**DIBEN Y SWYDD:** Hyrwyddo Fertility Network UK. Sefydlu a hwyluso grwpiau cymorth ffrwythlondeb newydd yn y rhanbarth. Recriwtio gwirfoddolwyr i arwain grwpiau sefydledig a darparu’r gwaith angenrheidiol o weinyddu, cynghori a hyrwyddo’r grwpiau hynny. Codi ymwybyddiaeth o Fertility Network UK o fewn asiantaethau, ysbytai, clinigau a phractisau meddygon teulu perthnasol. Darparu cymorth a gwybodaeth i bobl o bob cefndir y mae problemau ffrwythlondeb yn effeithio arnynt.

**PRIF DDYLETSWYDDAU’R SWYDD:**

* Ehangu’r rhwydwaith presennol o grwpiau cymorth ffrwythlondeb ledled y rhanbarth a darparu’r gwaith hwyluso a’r cymorth a chyngor gweinyddol sydd eu hangen. Cysylltu â siaradwyr gwadd a hyrwyddo cyfarfodydd trwy’r rhwydwaith, y wefan a’r cyfryngau cymdeithasol.
* Mynychu a hwyluso rhai cyfarfodydd misol o grwpiau ffrwythlondeb yn y rhanbarth.
* Recriwtio gwirfoddolwyr i gynorthwyo â’r gwaith o hwyluso grwpiau ffrwythlondeb a digwyddiadau a hyrwyddo’r elusen, gan gysylltu â’r Cydlynydd Gwirfoddolwyr yn ôl yr angen.
* Darparu cefnogaeth bersonol barhaus a gwybodaeth benodol i Gymru i’r rhai y mae problemau ffrwythlondeb yn effeithio arnynt.
* Datblygu cysylltiadau agos â gweithwyr proffesiynol sy’n gweithio ym maes ffrwythlondeb a chodi proffil yr elusen ac ymwybyddiaeth o faterion sy’n ymwneud â ffrwythlondeb ymhlith meddygon teulu a sefydliadau perthnasol yn y trydydd sector trwy ymweliadau/sgyrsiau/digwyddiadau.
* Cynorthwyo Cydlynydd Cymru i drefnu a hwyluso digwyddiadau gwybodaeth y Rhwydwaith Ffrwythlondeb. Cefnogi’r Swyddog Datblygu Addysg i drefnu a hwyluso digwyddiadau a gweithgareddau addysgol.
* Sicrhau bod yr holl gronfeydd data yn cael eu cadw’n gyfredol.
* Pan fo gwaith o fath cwnsela yn cael ei wneud, rhoi sylw priodol i natur sensitif y materion dan sylw.
* Cynorthwyo Cydlynydd Cymru, y Pennaeth Gweithrediadau a’r Prif Weithredwr i fynd ar drywydd pob darn o wybodaeth a fydd efallai o gymorth yn y rhanbarth, yn y cyfryngau, mewn clinigau/cwmnïau a chyda phrif gysylltiadau, i greu proffil uwch ar gyfer Fertility Network UK.
* Datblygu cysylltiadau agos ag allfeydd cyfryngau rhanbarthol a hyrwyddo ymwybyddiaeth o Fertility Network UK ac anffrwythlondeb yn y rhanbarth.
* Mynd ati i helpu i reoli’r rhwydweithiau cyfryngau cymdeithasol priodol i godi proffil yr elusen ac ymgysylltu â defnyddwyr gwasanaeth.
* Cynorthwyo’r elusen i gynrychioli Fertility Network UK mewn cynadleddau, digwyddiadau, arddangosfeydd a chyfarfodydd allanol yn y rhanbarth, gan gyflwyno cyflwyniadau lle bo angen.
* Sichrau yr ymdrinnir â phob gohebiaeth yn brydlon ac yn effeithlon.
* Sicrhau bod yr holl alwadau ffôn a negeseuon e-bost yn cael eu hateb yn brydlon ac mewn modd cydymdeimladol a llawn gwybodaeth.
* Mynychu cyrsiau addysgol lle bo angen.
* Cyflawni dyletswyddau eraill o fewn cyfrifoldeb y swydd.